חווים בריחת שתן? המלצות יעילות ובריאות להמשיך בשגרת החיים המלאה - Depend
אלכוהול, קפאין ומשקאות מוגזים: OUT. תרגילים לחיזוק רצפת אגן, תזונה עשירה בסיבים ושימוש במוצרי ספיגה מיוחדים: IN. חווים בריחת שתן? קבלו מספר המלצות יעילות לשמירה על אורח חיים בריא ושגרת חיים מלאה ודינאמית
בריחת שתן, כמו תופעות רפואיות רבות, מאופיינת בכמה דרגות. יש החווים בריחת שתן קלה, אחרים בינונית, וישנם שחווים בריחת שתן כבדה.
לכל אחת מדרגות הדליפה מוצעים כיום לא מעט פתרונות יעילים, רובם מתמקדים בשמירה על אורח חיים בריא ומוקפד ועל שימוש במוצרי ספיגה ייחודיים המותאמים במיוחד לתופעת בריחת שתן. חלק אחר של הפתרונות הינו תרופתי, המחייב כמובן ייעוץ וליווי רפואי מפוקח.
כך או כך, מיליוני נשים וגברים בכל רחבי העולם ובכל שכבות הגיל, מתמודדים עם תופעת בריחת שתן, אך מעוניינים לשמור על שגרת חיים מלאה ומלאת בטחון, למרות ועל אף התופעה.
יישום של כמה מההמלצות שהכנו עבורכם במדריך זה, בהחלט יכול לסייע בהגשמת המטרה – שמירה על אורח חיים בריא, תוך המשך בשגרת חיים מלאה ופעילה:
זוהי המלצה המתאימה לכולם, ובמיוחד לאלו החווים בריחת שתן, שרצוי שיימנעו מצריכת מזונות מתובלים מדי, העלולים לגרום לגירוי בשלפוחית השתן. בנוסף מומלץ להימנע מצריכת סוכר, דבש, ממתיקים מלאכותיים ומזון חומצי כמו פירות הדר או עגבניות, שגם הם עשויים לגרות את השלפוחית. לעומת זאת יש להכביר בתזונה עשירה בסיבים, פירות וירקות טריים, שמעבר להיותה בריאה ומזינה יותר מונעת פעמים רבות עצירות שאינה מומלצת לחווים בריחת שתן
בניגוד אולי להגיון, שמי שחווה בריחת שתן לא צריך לשתות הרבה, הדבר אינו נכון. ההמלצה הרשמית של גורמי רפואה המתמחים בבריחת שתן היא לשתות 2 ליטר מים מדי יום. לא יותר. לא פחות. צריכת מים מועטה מ-2 ליטר עלולה לגרום לשתן מרוכז יותר ובכך לגרות את השלפוחית. צריכה מרובה מדי של מים עלולה להחמיר את דליפת השתן.
כך או כך, רצוי להימנע מצריכת כמות נוזלים רבה בת אחת, ולתכנן את השתייה כך שבכל חצי שעה תצרכו כוס מים אחת בלבד, בין ארוחות, דבר שיקל על פעילות היתר של שלפוחית השתן. בנוסף, כמה שעות לפני השינה, מומלץ שלא לשתות, ובוודאי לא כמויות גדולות.
צריכת אלכוהול מופרזת אף פעם לא רצויה, ולחווים בריחת שתן אף רצוי להימנע ממנה כליל, או לפחות להפחית את הכמות משמעותית. הסיבה לכך היא שאלכוהול מגדיל את כמות השתן, ואת הצורך להתפנות בתדירות גבוהה, דבר העלול לגרום להתייבשות. בנוסף, צריכת אלכוהול מופרזת פוגמת בכושר השיפוט וגם עלולה להפריע למוח לאותת לשלפוחית השתן על הצורך להתרוקן.
וותרו על קפאין
יש הטועים לחשוב כי קפאין נמצא בקפה בלבד, אבל חשוב לדעת שגם תה, משקאות אנרגיה שונים, משקאות קלים ותוססים ושוקולד מכילים כמות לא מבוטלת של החומר המעורר. הקפאין נחשב לחומר מעורר ומשתן ובשל כך מגרה מאוד את שלפוחית השתן, ומייצר כמות שתן גדולה. בשל כך מומלץ לוותר לחלוטין על משקאות או מאכלים המכילים קפאין, ולכל הפחות להפחית את צריכתו למינימום האפשרי.
מעבר לנזקים הידועים של עישון על כלל האוכלוסייה, הרי שמעשנים המתמודדים עם בריחת שתן עלולים ללקות בסרטן שלפוחית השתן, בעוד עשן הסיגריות והניקוטין גורמים לגירוי מיידי של השלפוחית. כמו כן, מעשנים רבים סובלים משיעול כרוני שעשוי אף הוא להגביר את תופעת בריחת השתן.
הפחתת משקל חיונית מאוד עבור מי שחווה בריחת שתן. מחקרים שונים מראים כי ירידה של כ-7% ממשקל הגוף מסייעת בהתמודדות עם התופעה, כמו גם פעילות גופנית מתונה, שתמיד מומלצת, ובעיקר אם היא מתמקדת בתרגילים מיוחדים לחיזוק רצפת האגן.
נהלו "יומן שתן"
כדי להבין איזו רמת דליפה אתם חווים, מומלץ להקפיד לנהל יומן שתן במשך כשבעה ימים, במסגרתו יש לתעד כמה תסמינים עיקריים: מתי בדרך כלל מתרחשת בריחת השתן במהלך היום, איפה היא מתרחשת בעיקר; מה מאיץ אותה ומה כמות הנוזלים שצרכתם באותו היום. בנוסף ציינו ביומן האם בריחת השתן נהיית תכופה או כבדה יותר במשך הזמן, וזכרו שחשוב לקבוע ביקור יזום בשירותים מדי כמה שעות, שיסייעו למנוע מצבים של "מלאות" יתר בשלפוחית
השתמשו במוצרי ספיגה ייעודיים
בשוק קיים כיום מגוון רחב של מוצרי ספיגה מיוחדים המותאמים באופן מושלם לתופעת בריחת שתן. מתחתונים סופגים ייחודיים הנראים בדיוק כמו תחתונים רגילים, ועד תחבושות ברמות ספיגה שונות – כל אלו מצטיינים בכושר ספיגה גבוה מאוד, דיסקרטיות מלאה, התאמה מושלמת למבנה הגוף (הנשי או הגברי), מנגנון לנטרול ריחות, ומעל הכל – מקנים תחושת ביטחון מקסימלית שמאפשרת לכם להמשיך באורח החיים הרגיל בנוחות רבה